Segon concert de Morvedre Rock este dissabte 13 de novembre
10 de novembre 2021

Dissabte que ve, 13 de novembre, continua en el Casal Jove el segon concert del Morvedre Rock 2021, amb el solista local Santiago López, que oferirà un concepte experimental mitjançant una instal·lació sonora dins del seu projecte _Metatron_.

També actuarà la banda valenciana d’indie rock, Kamikaze Paper Plans, formada durant la pandèmia i que acaben de presentar el seu primer EP, _Riot_. Els acompanyarà com a convidat, fora del concurs, el grup Els Estrellats, una jove banda que s'encarregarà d'animar al públic durant els primers minuts del concert per a viure la seua primera experiència en directe. El tancament del festival tindrà lloc el dissabte, 4 de desembre, amb tres concerts de Javi Cobo, Zhua i el grup Vicky Backstage. 

El certamen està organitzat per l'Associació Músic-Cultural Klavija, juntament amb l'Ajuntament de Sagunt a través del departament de Joventut i Infància. Tots els concerts tindran lloc en el Casal Jove a les 19 hores i l'entrada, encara que és gratuïta, s'haurà de reservar prèviament des de [www.notikumi.com](https://www.notikumi.com/)

En finalitzar esta edició de concerts, l'organització triarà un grup local i un de la resta de la Comunitat Valenciana, que actuaran en un dels festivals que es realitzaran en el nostre municipi.

![](/media/2sedxzfc/95-c_cartelmor.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/segon-concert-de-morvedre-rock-este-dissabte-13-de-novembre/ "Facebook")
*   [](http://twitter.com/share?url=https://aytosagunto.es/va/actualitat/segon-concert-de-morvedre-rock-este-dissabte-13-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/segon-concert-de-morvedre-rock-este-dissabte-13-de-novembre/ "Linked In")
*   [](mailto:?body=https://aytosagunto.es/va/actualitat/segon-concert-de-morvedre-rock-este-dissabte-13-de-novembre/)